

Lugupeetud kaasatud isik/asutus

 Meie 08.07.2025 nr 10-6/2399

Teade

Teatame Teile, et **Viimsi Vallavolikogu võttis 25.06.2025 vastu otsuse nr 17 “Lubja küla, Kiltsi maaüksuse detailplaneeringu menetluse lõpetamine”.**

1. juulil 2015 kehtima hakanud planeerimisseaduse § 139 lõige 2 sätestab, et detailplaneeringu kehtestamise või kehtestamata jätmise otsus tehakse hiljemalt kolme aasta möödumisel detailplaneeringu algatamisest arvates.

Viimsi Vallavalitsus on üle vaadanud pooleliolevaid detailplaneeringute menetlusi ja analüüsinud iga üksikut planeerimismenetluse juhtumit eraldiseisvalt. Põhjendatud juhtudel soovib Viimsi Vallavalitsus detailplaneeringu koostamise lõpetada.

Kiltsi maaüksuse detailplaneeringu algatamise eesmärk oli muuta maa kasutamise sihtotstarve üldplaneeringujärgsest põllumajandusmaast ärimaaks, väikeelamumaaks, haljasmaaks ja liiklusmaaks ning krundi ehitusõiguse määramiseks vanurite hooldekodu ja üksikelamute ehitamiseks. Detailplaneeringuga oli kavas muuta Viimsi valla mandriosa üldplaneeringut.

Kuivõrd Lubja küla, Kiltsi maaüksuse detailplaneeringu menetlus on algatatud 18 aastat tagasi ja on lõpuni viimata ehitusseadustiku ja planeerimisseaduse rakendamise seaduse § 1 lõikes 4 toodud tähtajaks ja detailplaneeringu koostamise eesmärk üldplaneeringu muutmiseks ja ehitusõiguse määramiseks vanurite hooldekodu ja üksikelamute ehitamiseks on selgelt vastuolus Viimsi valla mandriosa teemaplaneeringuga „Miljööväärtuslikud alad ja rohevõrgustik“ (mille kohaselt rohekoridoris paikneva katastriüksuse sihtotstarbe muutmine võib toimuda ainult maatulundusmaaks, kaitsealuseks maaks ja üldmaaks) on põhjendatud detailplaneeringu menetluse lõpetamine.

Viimsi Vallavolikogu 25.06.2025 otsuse nr 17 terviktekst on kättesaadav Viimsi valla kodulehelt:

<https://www.viimsivald.ee/teenused/planeeringud/detailplaneeringud/detailplaneeringu-menetluse-lopetamine>

Lugupidamisega

(allkirjastatud digitaalselt)

Merje Muiso

planeeringute osakonna juhataja